## Uredba o izmjenama i dopunama Zakona o porezu na promet proizvoda i usluga

### NN 48/1994 (20.6.1994.), Uredba o izmjenama i dopunama Zakona o porezu na promet proizvoda i usluga

# ZASTUPNIČKI DOM SABORA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkoga doma Sabora
Republike Hrvatske ("Narodne novine", broj 94/93), Vlada Republike
Hrvatske je na sjednici održanoj 1. lipnja 1994. donijela

## UREDBU

### O IZMJENAMA I DOPUNAMA ZAKONA O POREZU NA PROMET PROIZVODA I USLUGA

Članak 1.

U Zakonu o porezu na promet proizvoda i usluga ("Narodne novine",
br. 36/91, 73/91,18/92, 25/93, 13/94, 22/94 i 28/94) u članku 1. riječi
"duhanskih prerađevina i" brišu se, a riječ "zakonima"
zamjenjuje se riječju "zakonom".

Članak 2.

U članku 3. iza riječi "Republike Hrvatske" umjesto zareza
stavlja se točka, a preostali dio rečenice briše se.

Članak 3.

Članak 6. mijenja se i glasi: "Porez na promet proizvoda plaća
se na promet proizvoda koji služe krajnjoj potrošnji te na promet reprodukcijskog
materijala".

Članak 4.

U članku 7. u stavku 2. u točki 5. riječ "privrednoj" zamjenjuje
se riječju "gospodarskoj".

Članak 5.

U članku 10. stavak 1. mijenja se i glasi: "Pravne osobe koje obavljaju
registriranu djelatnost mogu nabavljati opremu pod uvjetima iz članka 9.
ovoga zakona bez plaćanja poreza na promet". Stavak 5. briše se. U
stavku 9. riječi "opremu i" brišu se.

Članak 6.

Članak 11. mijenja se i glasi: "Opremom u smislu članka 10. stavka
1. ovoga zakona razumijevaju se osnovna sredstva za obavljanje djelatnosti
te njihovi rezervni dijelovi, stvari sitnog inventara određene prema propisima
o amortizaciji, uređaji i dijelovi uređaja za zaštitu čovjekova okoliša,
sredstva za zaštitu na radu i osobnu zaštitu, osim osobnih automobila i
rezervnih dijelova za njih te namještaja za opremanje administrativnih
prostorija. Osobnim automobilima u smislu stavka 1. ovoga članka razumijevaju
se i terenski automnbili te automobili za prijevoz putnika s najviše 9
sjedišta uključujući sjedište za vozača. Iznimno, opremom u smislu ovoga
članka razumijeva se novi osobni automobil kojega za obavljanje auto-taxi
prijevoza uvoze porezni obveznici - fizičke i pravne oeobe, najviše jedanput
u toku tri godine, uz uvjete iz članka 9. ovoga zakona. Novim osobnim automobilom
u smislu ovoga zakona, razumjeva se osobni automobil koji nije bio registriran
ni korišten. Fizička i pravna osoba iz ovoga stavka može u navedenom razdoblju
uvesti samo jedan osobni automobil. Ako fizička i pravna osoba iz ovoga
stavka prestane obavljati djelatnost auto-taxi prijevoza, osobni automobil
proda ili upotrijebi u druge svrhe, prije isteka roka od tri godine, naplatit
će se propisana stopa poreza na osnovicu koju je utvrdila carinarnica u
trenutku uvoza".

Članak 7.

U članku 13. u stavku 2. riječi "alkohol (etanol)," brišu
se. U istom stavku točka 5. briše se.

Članak 8.

U članku 14. stavak 1. mijenja se i glasi: " Porezni obveznih poreza
na promet proizvoda je pravna osoba i građanin koji su prodali proizvode
krajnjem potrošaču i reprodukcijski materijal".

Članak 9.

U članku 15. u stavku 8. iza riječi "u prometu" dodaju se
riječi "duhanskih prerađevina".

Članak 10.

U članku 16. iza stavka 5. dodaje se novi stavak 6. koji glasi: "U
poreznu osnovicu za obračun poreza na promet proizvoda uračunava se iznos
posebnog poreza koji se plaća sukladno propisima o posebnom oporezivanju".

Članak 11.

U članku 17. stavak 4. briše se. U stavku 5. riječ "Privredne"
zamjenjuje se riječju "Gospodarske". U stavku 6., 7.,8. i 9.
riječi "općinski organ uprave ovlašten za poslove društvenih prihoda"
zamjenjuju se riječima "ispostava Porezne uprave". Stavak 10.
briše se.

Članak 12.

U članku 19. u stavku 1. točka 2. mijenja se i glasi: "2. proizvoda
koje izvoze u inozemstvo pravne osobe, kao i proizvoda koje iznose ili
izvoze iz zemlje građani, a za koje pri izvozu podnesu pisani dokaz da
su ih nabavili u zemlji uz plaćanje poreza na promet pmizvoda, odnosno
da su u pitanju proizvodi oslobođeni od plaćanja poreza na promet proizvoda.
Izvozom proizvoda razumijeva se i ugradnja rezervnih dijelova i opreme
u plovne objekte i motorna vozila koja su u vlasništvu stranih pravnih
i fizičkih osoba. Pod izvozom proizvoda u smislu ove točke razumijeva se
izvoz uz dokaz o izvozu (kopija izvozne carinske deklaracije, potvrda nadležne
carinarnice da je obavljeno izvozno carinjenje i da su proizvodi napustili
carinsko područje Republike Hrvatske) i dokaz da je naplata obavljena u
skladu s propisima kojima je uređeno vanjskotrgovinsko i devizno poslovanje".

U točki 5. iza riječi "osim" dodaju se riječi "naftnih
derivata" a riječi "proizvoda iz tar. broja 2. Tarife" brišu
se. Točka 8. mijenja se i glasi: "8. proizvoda što ih Crveni križ
i druge humanitarne organizacije dobiju bez naknade ili ih nabavljaju na
način i uz uvjete iz članka 9. ovoga zakona, a upotrebljavaju ih za namjene
za koje su osnovane, osim osobnih automobila, nafte i naftnih derivata,
duhana i duhanskih prerađevina, alkohola, alhoholnih pića, piva i vina,
s time da ih dalje ne prodaju, izuzev značaka, markica i drugih grafičkih
proizvoda s otisnutim vlastitim znakom, a sadržajem vezanim za djelatnost";
Točka 16. mijenja se i glasi: "16. turističkog propagandnog i informativnog
materijala koji se u vidu prospekata, plakata, brošura i turističkih revija,
turističkih karata, turističkih vodiča, cjenika, planova gradova, intoromativnih
letaka, naljepnica, filmova i video-kaseta turističkog sadržaja dijeli
besplatno". Iza točke 18. dodaju se nove točke 19.,20. i 21. koje
glase:

" 19. prigodnog kovanog novca, numizmatičhih kompleta kovanica
i zlatnog novca koje izdaje i čiju maloprodajnu cijenu utvrđuje Narodna
banka Hrvatske,

20. opreme koju pravne i fizičke osobe nabavljaju pod uvjetima iz članka
9. ovoga Zakona,

21. poljoprivredne mehanizacije, uređaja i druge opreme, poljoprivrednog
alata za primarnu obradu zemljišta kao i rezervne dijelove za tu opremu
i uređaje. Vlada Republike Hrvatske utvrđuje proizvode na koje se odnosi
oslobođenje od plaćanja poreza na promet iz ove točke."

Članak 13.

U članku 23. u stavku 1. točka 1. mijenja se i glasi: "1. na kreditne
usluge, usluge deponiranja štednje, usluge tova stoke, usluge obalnog linijskog
pomorskog prijevoza, usluge peljarenja, tegljenja i vezivanja brodova pod
hrvatskom zastavom, usluge iskrcaja, ukrcaja, prekrcaja i skladištenja
brodskog tereta u lukama, lučke, skladišne i agencijske usluge za terete
brodova pod hrvatskom zastavom." U točki 10. iza riječi "osiguranja
života, dodaju se riječi "usluge osiguranja za ozljede na radu i oboljenja
od profesionalnih bolesti u smislu Zakona o zdravstvenom osiguranju,".

Točka 11. mijenja se i glasi: "11. na izvozne usluge pod kojima
se razumijevaju usluge koje obave domaće pravne i fizičke osobe sa sjedištem
u Republici Hrvatskoj stranim pravnim i fizičkim osobama sa sjedištem u
inozemstvu, te na usluge prerade (lohn) koje se obavljaju putem posrednika,
a naplaćene su u devizama sukladno propisima kojima je uređeno vanjskotrgovinsko
i devizno poslovanje;".

Članak 14.

U članku 26. u stavku 3. alineja 4. mijenja se i glasi: "- kod
obavljanja bankarskih i burzovnih usluga, ostvareni prihod po osnovi provizije
i druge naknade za obavljene poslove," U istom stavku alineja 7. mijenja
se i glasi: " - kod trgovine na malo i ugostiteljstva, ukupni iznos
za prodane proizvode i obavljene usluge. Iznimno, porezna osnovica poreza
na promet usluga trgovine na malo pri zamjeni vozila "staro za novo"
odnosno obnovljenog upotrebljavanog vozila jest pozitivna razlika između
prodajne i nabavne cijene, odnosno prodajne cijene novog vozila i vrijednosti
koja se kupcu priznaje prilikom zamjene, sukladno članku 21. stavku 4.
ovoga zakona".

Članak 15.

U članku 28. u stavku 3. točka 5. briše se. U istom stavku u točki 7.
riječ "Privredne" zamjenjuje se riječiju "Gospodarske".
Iza točke 7. dodaje se nova točka 8. koja glasi: "8. u času preuzimanja
nadzornih markica za duhanshe prerađevine u smislu propisa o posebnom porezu
na duhanske prerađevine". U stavku 8. riječi "općinski organ
uprave nadležan za poslove društvenih prihoda" zamjenjuju se riječima
"ispostava Porezne uprave" a riječ "općinski organi uprave
za poslove društvenih prihoda" zamjenjuju se riječima "ispostava
Porezne uprave".

Članak 16.

Članak 30. mijenja se i glasi: "Porez na promet proizvoda i porez
na promet usluga porezni obvezik plaća u roku od pet dana po isteku tjedna.
Porezni obveznik iz stavka 1. ovoga članka plaća porez na promet proizvoda
i usluga na vrijednost prodajnih proizvoda i obavljenih usluga naplaćenih
u toku tjedna. U naplaćenu realizaciju u smislu ovoga stavka uračunava
se i vrijednost prodanih, a nenaplaćenih proizvoda i usluga ako je od dana
izdavanja računa, odnosno od dana isporuke robe, ako je isporuka robe obavljena
prije izdavanja ra čuna, proteklo više od 30 dana. Prilikom prodaje ili
uvoza motornih vozila i plovnih objekata koji podliježu obvezi godišnje
registracije kao i za proizvode koje pravne osobe i građani sami izrađuju,
a koji podliježu obvezi godišnje registracije, porez na promet plaća se
u roku od 15 dana od dana izdavanja računa, odnosno od dana nastanka obveze
plaćanja carine i carinskih davanja sukladno carinskim propisima, kao i
u roku od 15 dana od dana izrade proizvoda. Bez dokaza o plaćenom porezu
na promet odnosno bez dokaza o oslobođenju od plaćanja poreza, osim kod
privremenog uvoza, ne može se obaviti registracija motornog vozila, plovnog
objekta ili drugog proizvoda koji podliježe obvezi registracije. Iznimno
od odredbi stavaka 1. i 2. ovoga članka, porezni obveznici poreza na promet
duhanskih prerađevina, plaćaju porez na promet u roku od 15 dana od dana
preuzimanja nadzornih markica u smislu propisa o posebnom porezu na duhanske
prerađevine. Iznimno od odredbi stavaka 1. i 2. ovoga članka, pravne i
fizičke osobe koje su izvezle proizvode a nisu ih naplatile u roku ođ 120
dana od dana kada su proizvodi izvezeni, odnosno u istom roku nisu osigurale
dokaze o izvozu u smislu članka 19. stavka 1. točke 2. ovoga Zakona, dužne
su prvog dana nakon proteka 120 dana obračunati i uplatiti propisani porez
na promet kao da se radi o prometu proizvoda s krajnjim potrošačem u Republici
Hrvatskoj".

Članak 17.

Članak 32. briše se.

Članak 18.

Članak 35. briše se.

Članak 19.

Članak 36. briše se.

Članak 20.

U članku 39. u stavku 1. iza riječi "pravna" dodaju se riječi
"i fizička". Stavak 2. mijenja se i glasi: . "Konačan obračun
poreza na promet sastavlja se i podnosi do 28. veljače tekuće godine za
proteklu godinu".

Članak 21.

Članak 42. mijenja se i glasi: "Od poreznog obveznika koji dospjeli
porez na promet proizvoda odnosno usluga nije uplatio u propisanom roku,
naplata će se obaviti prtsilno sukladno odredbama Zakona o porezu na dohodak".

Članak 22.

Članak 43. mijenja se i glasi: "Porez na promet proizvoda i usluga
plaća se na uplatne račune otvorene na razini ispostave Porezne uprave
prema sjedištu odnosno prebivalištu poreznog obveznika. Porez na promet
proizvoda i usluga - pravna osoba koja posluje preko svojih dijelova koje
je ovlastila da utvrđuju i plaćaju porez na promet preko računa dijela
pravne osobe, plaćaju porez na račune otvorene na razini ispostave Porezne
uprave prema sjedištu dijela Poreznog obveznika".

Članak 23.

Članci 44. i 45. brišu se.

Članak 24.

U članku 46. u stavku 7. riječi "općinskom organu uprave za poslove
društvenih prihoda" zamjenjuju se riječima "ispostavi Porezne
uprave". U stavku 8. riječi "općinski organ uprave za poslove
društvenih prihoda" zamjenjuju se riječima "nadležne ispostave
Porezne uprave".

Članak 25.

U članku 47. stavak 1. mijenja se i glasi: "Porezni obveznih dužan
je u svom knjigovodstvu osigurati podatke o poreznim osnovicama po tarifnim
brojevima i istim poreznim stopama na osnovi kojih se utvrđuje i plaća
porez Analitičko evidentiranje poreznih osnovica na koje se primjenjuju
različite porezne stope iz istog tarifnog broja ili drugih tarifnih brojeva,
porezni obveznik može osigurati i izvaknjigovodstvenom evidencijom".
Stavak 2. briše se. Dosadašnji stavci 3. i 4. postaju stavci 2. i 3".

Članak 26.

U članku 49. stavak 3: mijenja se i glasi: "Porezni obveznih iz
stavka 1. ovoga članka dužan je za prodane proivode, odnosno obavljene
usluge kupcu obvezatno izdati račun, odnosno odgovarajući isječak registarske
vrpce, bez obzira na to da li je to kupac posebno zahtijevao ili ne. Kupac
proizvoda, odnosno korisnik obavljene usluge, dužan je takav porezni dokument
sačuvati neposredno po izlasku iz radnje ili drugog poslovnog objekta i
pokazati ga, na zahtjev inspektoru Financijske policije i Porezne uprave,
tržišnom odnosno turističkom inspektoru, a o tome je porezni obveznih dužan
na svakom prodajnom mjestu vidno istaknuti obavijest". Stavak 4. mijenja
se i glasi: "Ministar financija propisuje potanke odredbe o evidentiranju
prometa preko registar blagajne - obvezae podatke koje mora sadržavati
isječak registar trake, rok do kojeg ti podaci moraju biti osigurani, rok
za korištenje sadašnjih registar blagajni, te o obliku, sadržaju i načinu
iaticanja obavijesti na prodajnim mjestima o obvezi prodavatelja da izda
i kupca da uzme račun odnosno isječak registarske vrpce".

Članak 27.

U članku 50. u stavku 1. riječi "organu nadležnom za poslove financija"
zamjenjuju se riječima "nadležnoj ispostavi Porezne uprave".
Stavak 2. briše se.

Članak 28.

Članak 53. mijenja se i glasi: "Nadzor nad obračunavanjem i plaćanjem
poreza na promet obavlja Porezna uprava i Financijska policija".

Članak 29.

Članak 54. mijenja se i glasi: "Glede žalbenog postupka, obnove
postupka, zastare, naplate i povrata poreza te vođenja prekršajnog postupka
primjenjuju se odredbe Zakona o porezu na dohodak.

Protiv rješenja o utvrđivanju porezne obveze i naplati poreza na promet
koje donose carinski organi, žalba podnosi po carinskim propisima".

Članak 30.

Članak 55. briše se.

Članak 31.

Članak 58. mijenja se i glasi: "Porezni obveznih od koga je naplaćen
porez na promet, a koji nije bio dužan platiti, ima pravo na povrat plaćenog
poreza i plaćene kamate, troškova prisilne naplate i novčane kazne. Porezni
obveznih - pravna i fizička osoba podnosi zahtjev za povrat pogrešno ili
više plaćenog poreza na promet ispostavi Porezne uprave prema mjestu sjedišta.
Zahtjev se može podnijeti samo ako je kupac koji je platio porez pismeno
zatražio od poreznog obveznika povrat pogrešno ili više plaćenog poreza
na promet. Uz zahtjev porezni obveznih prilaže i dokaz o plaćenom porezu.
Povrat poreza na promet obavlja se na teret odgovarajućeg uplatnog računa,
a u korist kupca. Građanin koji je platio porez na promet na motorno vozilo
ili plovni objkt koji podliježe obvezi godišnje registracije ili je platio
kamatu, novčanu kaznu i troškove prisilne naplate, a koje nije bio dužan
platiti, podnosi zahtjev za povrat plaćenog poreza, kamata, novčane kazne
i troškova prisilne naplate ispostavi Porezne uprave u kojoj je plaćen
porez. Kupac-inozemna osoba ima pravo na povrat plaćenog poreza na promet
na proizvode kupljene od prodavaoca- pravne osobe, koje iznosi sa sobom
iz zemlje, pod uvjetom da vrijednost kupljenih proizvoda po jednom računu
ne iznosi manje od 500 kuna.

Pravo na povrat iz prethodnog stavka ovoga članka ne odnosi se na kupljene
derivate nafte. Zahtjev za povrat pogrešno ili više plaćenog poreza na
promet pri uvozu podnosi se carinarnici koja je porez, obračunala i naplatila.
Pravo na povrat poreza, kamata, novčane kazne i troškova prisilne naplate
nadležno tijelo državne uprave utvrđuje rješenjem."

Članak 32.

U članku 59. stavak 1. mijenja se i glasi: "Novčanom kaznom od
20.000 do 600.000 kuna kaznit će se za prekršaj porezni obveznik- pravna
osoba:" U istom stavku u točki 1. iza riječi "članak 8. i 9."
stavlja se zagrada i točka zarez a riječi "Tar.br. 8" brišu se.
U točki 2. iza rifeči "članak 8. i 9." stavlja se zagrada i točka
zarez, a riječi " i Tar.br. 2. točka 2, 6. i 7, Tar.br. 4. točka 4.
Tar.br. 8)" brišu se.

U točki 3. iza riječi "članak 8. i 9." stavlja se zagrada
i točka zarez, a riječi "i Tar.br. 2., 4. i 8.)," brišu se. U
točki 6. riječi "alkoholnih pića i" brišu se.

U točki 10. riječi "(Tar.br. 2. Tarife poreza na promet)"
brišu se. Stavak 2. mijenja se i glasi: "Za radnje iz stavka 1. ovoga
članka kaznit će se za prekršaj i odgovorna osoba u pravnoj osobi, novčanom
kaznom od 1.000 do 6.000 kuna". Stavak 3. mijenja se i glasi: "
Za prekršaj učinjen u povratu u roku tri godine u smislu točke 10. stavka
1. ovoga članka, poreznom obvezniku pravnoj osobi, uz novčanu kaznu može
se izreći i zaštitna mjera oduzimanja motornog vozila (kamiona,osobnog
automobila i dr.) traktora, plovnog objekta ili drugog motora kojim je
takvo djelo učinjeno."

Članak 33.

U članku 61. stavak 1. mijenja se i glasi: "Novčanom kaznom od
5.000 do 500.000 kuna kaznit će se za prekršaj porezni ibveznik-pravna
osoba:" Stavak 2. mijenja se i glasi: "Za radnje iz stavka 1.
ovog članka kaznit će se za prekršaj i odgovorna osoba u pravnoj osobi
novčanom kaznom od 500 do 5.000 kuna".

Članak 34.

U članku 62. stavak 1. mijenja se i glasi: "Za radnje iz stavka
1. ovoga članka kaznit će se za prekršaj i odgovorna osoba u pravnoj osobi
novčanom kaznom od 500 do 10.000 kuna". U stavku 3. riječi "privredni
prijestup" zamjenjuju se riječju "prekršaj". U istom stavku
u točki 2. iza riječi "promet" stavlja se zarez i dodaju riječi:
"ili ne istakne obavijest o obvezi izdavanja odnosno uzimanja računa".
U istom stavku u točki 4. riječi "općinskom organu uprave ovlaštenom
za društvene prihode" zamjenjuju se riječima "ispostavi Porezne
uprave". U stavku 2. riječi "u dinarskoj protuvrijednosti 60
do 250 DEM" zamjenjuju se riječima " 500 do 10.000 kuna".

Članak 35.

U Članku 63. u stavku 1. riječi "u dinarskoj protuvrijednosti 60
do 300 DEM" zamjenjuju se riječima "od 2.000 do 20.000 kuna".
U istom stavku u točki 2. iza riječi "promet" stavlja se zarez
i dodaju riječi "ili ne istakne obavijest o obvezi izdavanja odnosno
uzimanja računa". U točki 5. riječi "ovlaštenom općinskom organu
za poslove društvenih prihoda" zamijenjuju se riječima "ispostavi
Porezne uprave", a iza riječi "(članak 8. i 10.) stavlja se zagrada
i točka zarez, a riječi "i 12)" brišu se. Točka 6. briše se.
Dosadašnja točka 7. postaje točka 6. U stavku 2. riječi "u dinarskoj
protuvrijednosti 30 DEM" zamjenjuju se riječima "od 500 kuna".

Članak 36.

U članku 64. u stavku 1. riječi "u dinarakoj protuvrijednosti od
60 do 300 DEM" zamjenjuju se riječima "od 1.000 do 20.000 kuna".
U istom stavku u točki 2. iza brojke "30." stavlja se zagrada
i točka zarez, a riječi "i 37." brišu se. U točki 3. riječi "Tar.br.
2" brišu se.

Članak 37.

U članku 66. u stavku 1. riječi "u dinarskoj protuvrijednosti od
60 do 300 DEM" zamjenjuju se riječima "od 1.000 do 20.000 kuna".
Točka 2. mijenja se i glasi: "2. ako ne podnese ili ne podnese pravodobno
izvješće, o obračunatom i uplaćenom porezu na promet ili konačni obračun
poreza na promet (članak 38. stavak 1. i članak 39.);" U stavku 2.
riječi "Tar.br. 2." brišu se.

Članak 38.

Članak 66a. mijenja se i glasi: "Za prekršaje iz članka 59., 61.,
62., 63., 64 i 66. učinjene u povratu u roku od tri godine, nadležno tijelo
državne uprave može uz novčanu kaznu izreći i zaštitnu mjeru oduzimanja
odobrenja za rad, u vremenu od tri mjeaeca do jedne godine."

Članak 39.

U članku 67. u stavku 1. riječi "u dinarskoj protuvrijednosti 10
DEM", zamjenjuju se riječima "u iznosu od 50 kuna". Stavak
2. briše se.

Članak 40.

Članci 67. i 68. brišu se.

Članak 41.

Iza članka 71. dodaje se članak 71a. koji glasi: "Postupci pokrenuti
za utvrđivanje privrednih prijestupa do dana primjene ove Uredbe dovršit
će se po odredbama Zakona o porezu na promet proizvoda i usluga koje su
bile na snazi do dana primjene ove Uredbe."

Članak 42.

Tarifa poreza na promet mijenja se i glasi:

I. POREZ NA PROMET PROIZVODA

Tarifni broj 1. Na promet svih proizvoda koji služe krajnjoj potrošnji,
osim na promet proizvoda koji su predviđeni u drugim tar. brojevima ove
Tarife ili za koje je ovim zakonom predviđeno porezno oslobađanje, porez
na promet proizvoda plaća se po stopi od 20%.

Napomena:

1. Prije stavljanja u promet ulja za loženje ekstralakog (EL) i ulja
za loženje lakog specijalnog (LS) proizvođač ili uvoznik ih mora obojiti
crvenom bojom uz dodavanje indikatora (markera) prema važećim propisima
o standardima. 2. Ulje za loženje ekstra lako (EL) i ulje za loženje lako
specijalno (LS) ne smije se koristiti za pogon motornih vozila, vozila
na motorni pogon, plovnih objekata i drugih motora. Kontrolu uporabe i
korištenja ulja za loženje u motornim vozilima na motorni pogon, plovnim
objektima i drugim motorima, obavljaju ovlašteni djelatnici prometne i
financijske policije, te tržišnog i poreznog nadzora. 3. Ako se ukapljeni
naftni plin koristi za pogon motornih vozila i motornih plovnih objekata,
porez na promet proizvoda plaća se po stopi od 60%.

Tarifni broj 2. Na promet slijedećih proizvoda, porez na promet proizvoda
plaća se po stopi od 15% na promet:

1. originalnih umjetničkih djela s područja slikarstva, kiparstva, arhitekture,
grafike i ostalih lihovnih djelatnosti i unikata primijenjene umjetnosti
i industrijakog oblikovanja za koji se autorima plaća autorski honorar,
a koja prodaje sam autor; na ostala umjetnička djela plaća se porez po
ovom tarifnom broju ako ta djela u prometu prati uvjerenje ovlaštenog tijela
državne uprave s područja prosvjete i kulture ili odgovarajućeg umjetničkog
udruženja;

2. kompjutora te kompjutorakih štampača i džepnih kalkulatora;

3. električne energije,lignita,mrkog ugljena, kamenoga i drvenoga ugljena,
briketa od ugljena, plina dobivenog destilacijom ugljena, ogrijevnog drveta,
prirodnog zemnog plina i tehničkih plinova, mazuta, petroleja za motore
i osvjetljivanje, zrakoplovnih i motornih ulja, mineralnih maziva, hipoidnih
i ostalih mineralnih ulja i masti kao i ulja za podmazivanje i primarnog
(sirovog) benzina;

4. kataloga muzeja, likovnih galerija i izložbi, kataloga kulturnih,
umjetničkih, znanstvenih, obrazovnih, stručnih i drugih izložbi te filmova,
video i audiokaseta, gramofonskih ploča, magnetofonskih i magnetskih vrpci,
kompaktdiskova na kojima su snimljena naprijed navedena djela ili dramska,
operna, simfonijska, komorna, orkestarska, etnomuzikološka djela, djela
klasične i ozbiljne glazbe, govorna djela, djela i programi namijenjeni
učenju stranih jezika, priče i pjesme zabavne i narodne glazbe.

Mišljenja o tome da se radi o proizvodima ove točke, daje nadležno tijelo
državne uprave za prosvjetu i kulturu. Izdavač, odnosno uvoznik, dužan
je prije stavljanja u promet otisnuti pripomenu na proizvode iz stavka
1. ove točke s naznakom da je riječ o tim proizvodima na koje se plaća
porez na promet po povlaštenoj stopi od 15%,s pozivom na broj i datum mišljenja
ovlaštenog tijela drževne uprave. Proizvodi iz stavka 1. ove točke za koje
je izdato mišljenje prije stupanja na snagu ovoga Zakona uvrštavaju se
u ovaj tarifni broj:

5. saćnih osnova (umjetno saće) od voska te opremu, pribor i materijale
što se isključivo upotrebljavaju u pčelarstvu;

6. turističkog propagandnog i informativnog materijala koji se prodaje
krajnjim korisnicima;

7. kopija odljeva razglednica i suvenira izrađenih prema originalnim
predmetima iz muzeja i galerija što ih te ustanove,izravno prodaju ili
da ih daju na prodaju drugim organizacijama, ili poduzećima, odnosno trgovinama;

8. slikarskog i kiparskog materijala; Propisom donesenim na osnovi članka
70. ovog Zakona određuju se proizvodi na koje se odnosi odredba prethodne
alineje;

9. zastava i grbova, kao simbola hrvatske državnosti.

Napomena:

1. Originalnim umjetničkim djelom u smislu točke 1. ovoga tar. broja
razumijevaju se proizvodi iz članka 3. stavka 2. odlomka 7. i 8. Zakona
o autorskom pravu ("Narodne novine", broj 53/91.) i koji imaju
uvjerenje ovlaštenog tijela državne uprave s područja prosvjete i kulture
ili odgovarajućeg umjetničkog udruženja da su u pitanju djela iz ove točke.

Tarifni broj 3. Na promet slijedećih proizvoda, porez na promet proizvoda
plaća se po stopi od 10% na promet:

1. Proizvoda za građevinaratvo: agregat(pijesak, šljunak i drobljeni
kamen), veziva (cement i vapno), svježi beton,opeka (puna, šuplja i sve
vrste blokova), "fert" stop (ispuna i gredice), blokovi od betona
i plinobetona ("siporex"), crijep (od betona i opeke), azbest-cementne
ploče (salonit ploče i pribor), betonsko željezo (glatko i rebrasto, valjana
žica i armaturne mreže ), sve vrste stakla, keramičke pločice (podne i
zidne), termoizolacijski i hidroizolacijski materijali na bazi mineralnih
materijala, staklene vune, pluta, bitumena i sintetičkih materijala:

2. Drvene rezane grade i pribora (klamfe ,paljena žica i čavli), građevinska
stolarija i sve vrste drvenih ploča (šperploče, lesonit-ploče, panel-ploče,
ploče iverice i oplemenjene drvene ploče).

3. Električnih kabela, cijevi za vodovodne instalacije s pripadajućim
priborom, cijevi za kanalizaciju s pripadajućim priborom i podni sifoni.

Napomena:

1. Građevinskom stolarijom iz točke 2. ovoga tar. broja, razumijevaju
se i: obrađene lamperije s perom, utorom i urezima, žljebljene i sl., parket,
vrata, prozori, kapci i drugi slični proizvodi bez obzira iz kojeg su materijala
(drvo, metal, plastika i kombinacija tih i drugih materijala).

Tarifni broj 4. Na promet slijedećih proizvoda porez na promet proizvoda
plaća se po stopi od 5% na promet:

1. osnovnih proizvoda poljoprivrede i ribaratva;

2. proizvoda koji služe za ljudsku prehranu, osim kave i proizvoda iz
članka 19. ovoga Zakona i proizvoda koji su navedeni u drugim taritnim
brojevima ove Tarite;

3. školskog pisaćeg i crtaćeg pribora; Propisom donesenim na osnovi
članka 58. ovoga Zakona određuju se proizvodi na koje se odnosi odredba
ove točke.

4. toaletnog sapuna, sapuna za pranje, medicinskog sapuna, krema i pjena
za brijanje, pasta, praška i četkica za zube, losiona za usta, pjenušavih
kupki i šampone za kosu i kupanje, toaletnog papira i toaletnih papirnatih
ručnika;

5. dječje muške i ženske odjeće do broja 14 zaključno;

6. dječje muške ili dječje ženske obuće do broja 34. zaključno;

7. aparata za mjerenje šećera u krvi i krvnog tlaka;

8. deterdženata;

9. dječih igračaka;

10. upotrebljavanih osobnih automobila, ostalih motornih vozila i plovnih
objekata, a koji se obavlja između građana neposredno ili preko trgovinskih
poduzeća i drugih pravnih i fizičhih osoba kao posrednika (komisiona prodaja);

11. važećih poštanskih maraka, vrijednosnih papira na kojima je utisnuta
vrijednost, kao i kuverata, dopisnica i drugih poštanskih paketa čije je
gabarite i izgled odredila Komisija za standard HPT;

12. Proizvoda, osim grafičkih proizvoda, motornih vazila, vozila na
motorni pogon, nafte i naftnih derivata, duhana i duhanshih prerađevina,
alhohola, alkoholnih i bezalkoholnih pića, mineralnih i gaziranih voda,
piva i kave što ih proizvode:

a) poduzeća ili pogoni registrirani za profesionalnu rehabilitaciju
i zapošljavanje invalida,

b) invalidne osobe u procesu liječenja i rehabilitacije u okviru organizacije
invalida,

c) vjerske i socijalno humanitarne organizacije za zaštitu starih i
iznemoglih osoba i djece,

d) đačke radionice uz uvjet da su prodani krajnjim potrošačima izravno
iz proizvodnje ili vlastitih prodajnih mjesta i da su obilježeni jedinstvenim
zaštitnim znakom.

13. lijekova;

14. pogrebne opreme;

15. solarnih bojlera, generatora, ćelija, kolektora, toplinskih crpki
i druge opreme za korištenje sunčane energije, odnosno fotonapona;

16. zaštitnih plinskih maski i kompleta, minimuma obvezatnih sredstava
za osobnu zaštitu od ratnog djelovanja;

17. organskog i mineralnog gnojiva, sredstva za zaštitu bilja, sirovina
i proizvoda koji služe za proizvodnju stočne hrane i proizvoda za prehranu
stoke, peradi, kunića i riba, krmnog, sadnog i sjemenskog materijala;

18. ekološki prihvatljive ambalaže za krajnju potrošnju u trgovini i
ugostiteljstvu;

19. novorođenačke opreme;

20. protupožarnih aparata.

Napomena:

1. Osnovnim proizvodima poljoprivrede i ribarstva iz točke 1. ovoga
tar. broja razumijevaju se:

- sve vrste sirovog i sušenog žita, drugog bilja (industrijskog, povrtlarskog,
začinskog i ljekovitog), kao i biljni čajevi i dr. slama, šaš, trska,liko,trava
i sl;

- cvijeće, grožđe, voće, gljive i drugi plodovi poljoprivrede i šumarstva;

- sve vrete stoke, peradi i divljači te proizvoda od njih (sirova i
neprerađena koža, vuna, perje, dlake, papci, rogovi, kopita i sl., jaja,
med, vosak) i svilene bube;

- morska i slatkovodna riba, rakovi, školjkaši, vodozemci, mekušci,
ikra i dr. 2. Proizvodima, koji služe za ljudsku prehranu iz točke 2. ovoga
tar. broja razumijevaju se: živežne namirnice koje se rabe za ljudsku hranu,
neprerađene i prerađene, kao i začini i sve druge tvari koje se dodaju
tim namirnicama radi konzerviranja, popravljanja izgleda, ukusa ili mirisa,
radi bojenja, poboljšanja sastava ili postizanja nekog drugog svojstva.
Tim proizvodima pripadaju pored ostalog: proizvodi od voća (npr. marmelada,
pekmez, kompot, kandirano-ušećereno voće, voćni sokovi, koncentrirani voćni
napici, koncentrati voćnog soka i soka od povrća u prahu, sušeno voće i
povrće u prahu, voćni žele, voćni sirup, sladoled, kaša od voća i povrća
i sl.); proizvodi od škroba i brašna; konditorski i drugi pekarski proizvodi
(keks, napolitanke, kolači), škrob namijenjen ljudskoj prehrani, želatina
za jelo, ekstrakt za pripremanje kolača i slični proizvodi.

Tarifni broj 5. Na promet reprodukcijskog materijala kojeg pravne i
fizičke osobe nabavljaju pod uvjetima i na način iz članka 9. ovoga zakona,
ako ovim zakonom ili Tarifom nije drukčije određeno, porez na promet proizvoda
plaća se po stopi od 2,5%.

II. POREZ NA PROMET USLUGA

Tarifni broj 1. Na promet svih usluga osim onih za koje je ovim Zakonom
ili Tarifom predviđeno porezno oslobođenje, porez na promet usluga plaća
se po stopi od 10%.

Napomena:

1. Pod obavljanjem usluga trgovine na malo razumijeva se prodaja proizvoda
koji služe krajnjoj osobnoj potrošnji.

2. Po ovom tarifnom broju obračunava se i plaća porez na promet pri
izravnom uvozu motornih vozila što ih obave građani ,osim pri uvozu u smislu
članka 19. točke 3. i 10. ovoga zakona. Porezni obveznih je građanin-uvoznik,
a porez obračunava i naplaćuje ispostava Porezne uprave prema prebivalištu
građanina-uvoznika.

3. Porez na promet usluga trgovine na malo ne plaća se na promet:

- naftnih derivata

- električne energije

- duhanskih prerađevina

- organskog i mineralnog gnojiva

- lijekova

- prigodnog kovanog novca, numizmatičkih kompleta kovanica i zlatnog
novca (čl.19. stavak 1. točka 19. Zakona)

- dnevnog tiska

- kruha, mlijeka, masti, ulja i šećera.

4. Pod obavljanjem prometa na veliko razumijeva se kupnja proizvoda
i prodaja proizvoda u nepromijenjenom stanju sa stovarišta (skladišta i
sl.) ili tranzitno, osim prodaje za gotov novac drugoj pravnoj osobi na
temelju njezine pismene narudžbenice i uz obvezno izdavanje fakture.

5. Vanjskotrgovinskim uslugama razumiju se: - usluge uvoza i izvoza
robe u svoje ime a za tuđi račun,

- pomorsko-tehničke usluge na moru i podmorju osim usluga iz članka
23. stavka 1. točke 1. ovoga Zakona i druge usluge u vezi s međunarodnim
transportom (međunarodno otpremništvo, skladištenje, lučke i aerodromske
usluge, agencijske usluge u transportu i sl.),

- posredovanje i zastupanje u prometu roba i usluga,

- usluge kontrole kvalitete i kvantitete u izvozu i uvozu robe,

- usluge atestiranja, faktoringa i financijskog inženjeringa,

- usluge organizacije međunarodnih sajmova,

- usluge konsignacijske prodaje i servisirsnja, odnosno održavanja uvezene
robe,

- usluge snabdijevanja stranih prijevoznih sredstava (brodova, zrakoplova,
dr.).

6. Po ovom tarifnom broju ne plaća se porez na ugostiteljske usluge
prehrane i smještaja prognanika i izbjeglica.

Članak 43.

Ova Uredba stupa na snagu danom objave u "Narodnim novinama",
a primjenjue se od 1. srpnja 1994. godine.

Klasa: 410-19/94-01/01

Urbroj : 5030105-94-13

Zagreb, 16. lipnja 1994.

Potpredsjednik

**Vladimir Šeks. v. r.**

Uredba, NN 48/1994-831